**ZDRUŽENIE KRESŤANSKÝCH SENIOROV SLOVENSKA**

Klub Svätého Arnolda Janssena, pri Misijnom Dome Arnolda Janssena - Bratislava Petržalka, pri farnosti povýšenia Svätého kríža Daliborovo námestie

Združenie kresťanských seniorov Slovenska

Bajkalská 25

821 01 Bratislava

Zápisnica z ustanovujúceho zhromaždenia klubu

Zakladajúca schôdza klubu kresťanských seniorov Svätého Arnolda Janssena, pri Misijnom Dome Arnolda Janssena - Bratislava Petržalka, pri farnosti povýšenia Svätého kríža Daliborovo námestie sa uskutočnila **9. novembra 2015**, v  Misijnom dome Arnolda Janssena. 1. schôdze sa zúčastnilo celkom 14 ľudí v nasledovnom zložení:

Počet členov, ktorí podali prihlášku do klubu: 12

Počet hostí: 2

Počet všetkých prítomných na zakladajúcej schôdzi klubu: 14

Priebeh stretnutia:

Po zahájení schôdze bolo predstavené Združenie kresťanských seniorov, cieľ Združenia a jeho aktivity pánom Jánom Guregom hosťom stretnutia. Účastníkov pozdravil aj rektor Misijného domu P. Jozef Strečka, SVD.

Na stretnutí bol stanovený názov Klubu kresťanských seniorov so súhlasom rektora Misijného domu na " Klub kresťanských seniorov Sv. Arnolda Janssena pri Misijnom dome Arnolda Janssena v Bratislave - Petržalke, ktorý sa bude používať v skrátenej forme ***KKS SV. Arnolda Janssena.***

Na zasadnutí klubu bolo rozhodnuté, že voľba predsedu klubu, hospodára a kontrolóra bude zrealizovaná 16. 11.2015.

Na zasadnutie Klubu budú pozvaní aj hostia zo Združenia kresťanských seniorov.

Cieľom klubu je rozvíjať občianske, národné a kresťanské povedomie členov, a pritom rešpektovať práva ostatných skupín občanov. Chceme spolupracovať s vedením farnosti,
s Misijným domom, s orgánmi samosprávy a štátnej správy ako aj s občianskymi združeniami s podobným zameraním.

Duchovné, spoločenské a kultúrne vzdelávanie svojich členov budeme realizovať organizovaním podujatí rôzneho druhu: stretnutia, semináre, prednášky, inštruktáže, poznávacie a kultúrne zájazdy, púte, návštevy rôznych podujatí a pod.

Na svoju činnosť potrebujeme finančné prostriedky, ktoré chceme získavať z projektov, schválených samosprávou mestskej časti Petržalka, a štátnej správy podľa platných predpisov, ako aj získavaním sponzorov a  z členského.

V Bratislave 9. novembra 2015

Ing. Viera Beňová

členka klubu

Príloha

Prezenčná listina z ustanovujúceho zhromaždenia